Ekologiaj ferioj en Bretonujo – ankaŭ kun beboj!
#000001
En Bretonujo, proksime de Dinano, piede de la monteto Isaako la domajno de La Ville Heleuc invitas al ekologiaj ferioj kun infanoj aŭ amikoj. Du gastejoj, La Forge kaj Le Fournil, instaliĝis en la iamaj forĝejo kaj bakejo de biendomo el la mezepoko – eble eĉ el la periodo de la Templanoj. Ekologike renovitaj, ili ofertas al vi restadon en harmonio kun la naturo, kiu ĉirkaŭas ilin.
#000002
Spao kun varmakvujo kaj saŭno atendas vin apud la gastejoj, kiel ankaŭ bicikloj, infanĉaretoj, ... por promenadoj. Koboldoj invitas vin sur la padoj de la domajno sekvi la spurojn de feinoj kaj koriganoj, serĉi la sonarbon aŭ tiun, kun oraj fruktoj, perdi vin en la labirinto, salti en la naturnaĝejon, ĝui aperitivon borde de la lago, ...
#000003
Niaj gastejoj estas aparte ekipitaj por familioj kun beboj kaj ĝemeloj.
#000004
La Ville Heleuc situas en Plélan le Petit ĉe Dinano, ĉirkaŭ duonhoro de la strandoj de la smeralda marbordo kaj apenaŭ horon de la Monto Sankta Mikaelo. Ĉi tie kulturo kaj malstreĉiĝo eblas kune.
#000005
Ekologiaj gastejoj, varmakvujo, saŭno, natura naĝejo kaj multaj aliaj por ferioj kun infanoj aŭ geamikoj.
#000006
Hejmeco inter tero kaj maro
#000007
Ekologia varmakvujo kaj saŭno malfermita al naturo, protektita de neĝo kaj pluvo.
#000008
Lulilo, litoj, infanĉaroj, seĝoj, bebaŭdilo, banujo, bebkuirilo, manĝilaro, ...
#000011
Granda sablujo, pendoglitejo, luddometo, pendoliloj, glitejoj, trampolino, ...
#000013
Senakvaj necesejoj, lignera hejtilo, akvopuriga ĝardeno, sunpaneloj, fotovoltaikaj paneloj, ...
#000014
Dankon pro 2 mirindaj semajnoj en Bretonio! Ni tre ĝuis esplori la malgrandajn vojojn de la domajno – la naĝejo estis revo. La Ville Heleuc estas paradizo por junuloj kaj maljunuloj. La amikeco de la gastigantoj, la krespoj dimanĉe kaj la mirinda mielo dolĉigis nian ferion. Ni ŝatus reveni! ... tiaj varmaj kaj agrablaj renkontoj estas vera trezoro. Dankegon!
#000015
Tre grandan dankon pro tio, ke vi donis al ni tiel mirindan semajnon. Ĝi estis vere magia sperto en plej bela ĉirkaŭaĵo. Al Archie tre mankos la kaverno kaj magiaj ŝtonoj kaj eĉ pli mankos Sardino kaj Rollmops! Ni revenos (kaj lernos pli la francan!), ĉar tre plaĉus al ni koni vian historion – ĉar ĉi tiu loko estas tiel speciala. Multajn dankojn.
#000017
Tradicioj (kaj historio), naturo kaj moderneco. Vi sukcesis krei lokon belan kaj tiel bonvenigan, ke ni sentis nin hejme dekomence.
#000018
Mi malkovris vian afablecon kaj ĝentilecon en virtuala medio, sed nun mi miras, ke mi ne antaŭe vizitis tiun ege agrablan kaj ĉarman, tiel proksiman lokon. Kaŝite el la “moderna”, fulmrapida kaj terura vivkutimo, via domo prezentis al ni neimageblan riĉecon kaj dolĉecon. Mi ege ŝatis (re)malkovri naturon, birdajn muzikojn, stelojn, kaj havi tempon por ... preni tempon, legi, aŭskulti, rigardi, “verde” pripensi, ktp. Tiel mi bildigis al mi esperantajn lokojn, hejmecajn ...
#000019